Direkto

La direkto estas la maniero, laŭ kiu oni devas sin turni aŭ turnigi objekton, por rigardi, celi, aliri, trafi aŭ montri difinan lokon.

La direkto estas ankaŭ la vojo, kiun oni sekvu por iri al difina loko, aŭ, metafore, la tuto de instrukcioj pri la rimedo atingi difinan celon, donata de direktanto.

En esperanto, la aĵo montrata per direkto estas markata de la akuzativo de direkto.

 Geometrio 
La direkto estas mezurata kiel angulo rilate al referenca direkto. En geografio, navigado kaj kartografio, tiu referenco estas nun la nordo; tamen
en la mezepoko tiu referenco estis la oriento pro religia kialo. De tiu tiama uzo devenas la vorto "orientiĝo" por "elekto de direkto".

La angulo inter direkto kaj nordo (aŭ alia referenca direkto) estas dirata azimuta angulo.

En tridimensa spaco, direkto devas esti mezurata rilate al:
 referenca direkto
 referenca ebeno (kiu entenu la referencan direkton).

Pli praktike, la referenca ebeno estas la horizontala ebeno. La angulo inter direkto kaj la referenca ebeno estas la leva angulo (= altitudo en astronomio).

 Eksteraj ligiloj 
 La akuzativo de direkto, el "Lernu" 

Kategorio:Orientiĝo
Kategorio:Geografia terminologio
Kategorio:Geometrio